Diari Oficial de la Generalitat Valenciana


Sumari del DOGV 9679, del 08-09-2023 (2023/9151)

Extracte de la convocatòria de 4 de setembre de 2023, de la Cambra Oficial de Comerç, Indústria, Serveis i Navegació de València, d'ajudes a la contractació PICE Cambra de Comerç de València 2023.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9679

Data del DOGV
:   08-09-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/9151


Data del document
:   04-09-2023

Organisme emissor
:   Cambra Oficial de Comerç, Indústria, Serveis i Navegació de València

Tipus de document
:   Extracte

Descriptors 

:   * Cambra Oficial de Comerç, Indústria, Serveis i Navegació de València
    * Cambra Oficial de Comerç, Indústria, Serveis i Navegació de València
    * ajuda pública

Extracte de la convocatòria de 4 de setembre de 2023, de la Cambra Oficial de Comerç, Indústria, Serveis i Navegació de València, d'ajudes a la contractació PICE Cambra de Comerç de València 2023. [2023/9151]  
BDNS (identif.): 715044.  
  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/ge/es/convocatoria/715044)  
La Cambra Oficial de Comerç, Indústria, Serveis i Navegació de València informa de la convocatòria d'ajudes econòmiques destinades al foment de l'ocupació (2023) en el marc de Pla de capacitació del Programa integral de qualificació i ocupació cofinançada en un 69,64 % pel Fons Social Europeu i la Iniciativa d'Ocupació Juvenil, a l'empara del Programa FSE+ d'ocupació juvenil 2021-2027.  
  
Primer. Beneficiaris  
Empreses i persones inscrites en el Règim Especial de Treballadors Autònoms de la demarcació territorial de la Cambra de Comerç de València que estiguen donades d'alta en el cens de l'IAE.  
  
Segon. Objecte  
L'objecte d'aquesta línia és la concessió d'ajudes a les empreses de la demarcació de la Cambra de Comerç de València que hagen contractat joves beneficiaris del Sistema Nacional de Garantia Juvenil, en els termes previstos en la normativa estatal que el regula, i que almenys hagen finalitzat l'orientació vocacional dins del Pla de capacitació del PICE.  
  
Tercer. Convocatòria  
El text complet d'aquesta convocatòria està a la disposició de les empreses en la seu de la Cambra d'Oficial de Comerç, Indústria, Serveis i Navegació de València. A més, pot consultar-se a través del web https://www.camaravalencia.com/es-es/empleo/programa-garantia-juvenil/paginas/empresas.aspx.  
  
Quart. Pressupost  
El pressupost màxim per a la concessió d'ajudes en el marc d'aquesta convocatòria és de 280.000,00 €.  
Les ajudes concedides seran cofinançades en un 69,64 % pel Fons Social Europeu Plus, en el marc del Programa FSE+ d'ocupació juvenil 2021 - 2027.  
  
Cinqué. Quantia  
L'import de les ajudes per cada jove contractat ascendeix a 5.000,00 €.  
  
Sisé. Termini de presentació de sol·licituds  
El termini per a la presentació de sol·licituds s'inicia l'endemà de la publicació de la convocatòria en el Diari Oficial de la Generalitat Valenciana i conclourà el 31 de desembre de 2023. El termini per a presentar sol·licituds podrà concloure de manera prèvia a la que s'indica si s'exhaureix el pressupost previst en la convocatòria.  
  
València, 4 de setembre de 2023.- El president de Cambra València: José Vicente Morata Estragués.